### 13.    Orientering om arbejdet med spildevandspåbud i det åbne land

**Åbent**

Sagsnr.: 326-2017-30740       J.nr.: 06.01.00           Dokumentnr.:
326-2020-320132

**Sagstype**

Orientering.

**Resume og sagens baggrund**

I forbindelse med vandområdeplanerne har staten besluttet,
at ejendomme i det åbne land skal have påbud om forbedret rensning, hvis
spildevandet fra ejendommene ledes direkte til vandløb, der ikke opfylder deres
målsætning om god økologisk tilstand. Kalundborg Kommune har meddelt påbud til
ejendomme som var med i vandområdeplan 1, og går nu i gang med processen med
påbud som skal gives jf. vandområdeplan 2. Det drejer sig om ca. 1.000
ejendomme.

**Indstillinger**

Plan, Byg og Miljøchefen indstiller, at orienteringen tages
til efterretning.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget er tidligere blevet orienteret om
arbejdet med spildevand i det åbne land, senest den 6. september 2018.

Kalundborg Kommune har indtil nu givet 926 påbud om
spildevandsrensning i det åbne land, som følge af vandområdeplan 1.

I forbindelse med vandområdeplan 2 inddrog staten yderligere
områder, som skal have påbud om spildevandsrensning i det åbne land. I
Kalundborg Kommune drejer det sig cirka om 1.000 ejendomme. Kalundborg Kommune
går nu i gang med at dette arbejde.

Først får alle ejendomme et spørgeskema for at kortlægge, om
der er ejendomme, som allerede har en godkendt løsning. Disse spørgeskemaer
bliver sendt ud digitalt i november, december og januar. Spørgeskemaerne bliver
sendt ud i ”bundter” så administrationen har mulighed for at kunne nå at svare
på de henvendelser der kommer.

Hvis der ikke er en godkendt spildevandsløsning på
ejendommene, vil de modtage et varsel af påbud og efterfølgende et påbud om
forbedret spildevandsrensning. Adam Nielsen bliver givet med en frist på 3 år,
således at ejerne har god tid til at finde den renseløsning, som er den bedste
for hver enkelt ejendom.

Kalundborg Kommune forventer efter en gennemgang af
spørgeskemaer mv., at give ca. 6-800 påbud i løbet af 2021 og første kvartal af
2022. Alle påbud om forbedret spildevandsrensning skal være givet ultimo 2021
ifølge Vandområdeplanerne. Opgaven med 6-800 påbud er en stor administrativ
opgave som bliver højt prioriteret de næste 1½ år. Fristen i vandplanerne
bliver overskredet en smule. Det betyder samtidig at andre opgaver på
spildevandsområdet ikke bliver prioriteret lige så højt.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Kortbilag 1: Oversigt over indsatser i det åbne land | 326-2020-321220 |